ddrg/super_eurlex huggingface dataset:
SK Úradný vestník Európskej únie C 212/3

Oznámenie určené osobám, skupinám a subjektom uvedeným na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

[pozri prílohu k nariadeniu Rady (EÚ) č. 714/2013]

2013/C 212/04

Nasledujúce informácie sú určené osobám, skupinám a subjektom uvedeným na zozname v nariadení Rady (EÚ) č. 714/2013 (1).

Rada Európskej únie rozhodla, že dôvody zaradenia týchto osôb, skupín a subjektov na uvedený zoznam osôb, skupín a subjektov, na ktoré sa vzťahujú obmedzujúce opatrenia ustanovené nariadením Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (2), stále existujú. V dôsledku toho sa Rada rozhodla uvedené osoby, skupiny a subjekty na danom zozname ponechať.

Nariadením Rady (ES) č. 2580/2001 z 27. decembra 2001 sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám, skupinám a subjektom, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám, skupinám a subjektom.

Dotknuté osoby, skupiny a subjekty sa upozorňujú na možnosť podať príslušným orgánom príslušných členských štátov uvedených v prílohe k predmetnému nariadeniu žiadosť s cieľom získať povolenie použiť zmrazené finančné prostriedky na základné potreby alebo konkrétne platby v súlade s článkom 5 ods. 2 uvedeného nariadenia.

Dotknuté osoby, skupiny a subjekty môžu podať žiadosť s cieľom získať odôvodnené stanovisko Rady k ich ponechaniu na uvedenom zozname (pokiaľ im takéto odôvodnené stanovisko už nebolo oznámené) na túto adresu:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Dotknuté osoby, skupiny a subjekty môžu kedykoľvek predložiť Rade na uvedenú adresu žiadosť – so všetkými sprievodnými dokladmi – o opätovné zváženie rozhodnutia zaradiť ich na uvedený zoznam alebo ich na tomto zozname ponechať. Takéto žiadosti sa po doručení posúdia. V tejto súvislosti sa dotknuté osoby, skupiny a subjekty upozorňujú na pravidelnú revíziu tohto zoznamu, ktorú Rada vykonáva podľa článku 1 ods. 6 spoločnej pozície 2001/931/SZBP. Aby sa Rada mohla žiadosťami zaoberať pri najbližšej revízii, mali by sa predložiť do 10. septembra 2013.

Dotknuté osoby, skupiny a subjekty sa upozorňujú aj na možnosť podať žalobu voči nariadeniu Rady na Všeobecnom súde Európskej únie v súlade s podmienkami ustanovenými v článku 263 ods. 4 a 6 Zmluvy o fungovaní Európskej únie.

(1) Ú. v. EÚ L 201, 26.7.2013, s. 10.

(2) Ú. v. ES L 344, 28.12.2001, s. 70.
1.

na účely týchto záverov Rady by sa pod pojmom „športovec“ mal rozumieť „talentovaný športovec“ alebo „vrcholový športovec“ ženského i mužského pohlavia vrátane zdravotne postihnutých športovcov, a to s prihliadnutím na Dohovor OSN o právach osôb so zdravotným postihnutím; — pod pojmom „talentovaný športovec“ by sa mal rozumieť športovec, ktorého športová organizácia, riadiaci orgán alebo príslušný štát vníma ako športovca s potenciálom rozvíjať vrcholovú športovú kariéru, — pod pojmom „vrcholový športovec“ by sa mal rozumieť športovec, ktorý má profesionálnu zmluvu so zamestnávateľom v oblasti športu alebo športovou organizáciou alebo ho športová organizácia, riadiaci orgán alebo príslušný štát uznali na základe preukázaných úspechov a výsledkov za vrcholového športovca;
11.

Politika v oblasti mládeže poskytuje komplexnú, na mládež zameranú politickú reakciu pre mladých ľudí, a to vo vertikálnom aj horizontálnom rozmere. Politika v oblasti mládeže má jasnú a doplňujúcu úlohu stimulovať v koordinácii s ostatnými oblasťami politík celú škálu pozitívnych reakcií pre mladých ľudí. Úloha a zodpovednosť politiky v oblasti mládeže by však boli jasnejšie, ak by boli lepšie vymedzené, pokiaľ ide o ich prínos pre súvisiace oblasti politík a ich vzájomné spolupôsobenie. To by posilnilo vplyv politiky v oblasti mládeže ako takej a aj ako politiky prispievajúcej k stratégii Európa 2020, a to najmä v súvislosti so zamestnanosťou a sociálnym začlenením, a zlepšila by sa tým v tomto kontexte aj viditeľnosť politiky v oblasti mládeže.
14.

Licenčná správa: Energy Development Unit (EDU), Department of Energy and Climate Change (Odbor rozvoja energetických zdrojov, Ministerstvo pre energetiku a zmenu klímy), 3 Whitehall Place, London SW1A 2AW, United Kingdom (tel. +44 03000686042, fax +44 003000685129). Webová lokalita gov.uk: https://www.gov.uk/oil-and-gas-licensing-rounds
2.

Výbor OSN 18. októbra 2013 rozhodol pridať do uvedeného zoznamu túto osobu a tento subjekt: Muhammad Jamal Abd-Al Rahim Ahmad Al-Kashif a Muhammad Jamal Network. Výbor OSN 24. októbra 2013 rozhodol pridať do uvedeného zoznamu túto osobu: Mohamed Lahbous. Osoby Muhammad Jamal Abd-Al Rahim Ahmad Al-Kashif a Mohamed Lahbous a subjekt Muhammad Jamal Network môžu ombudsmanovi OSN kedykoľvek predložiť spolu s podpornou dokumentáciou žiadosť o prehodnotenie rozhodnutia zaradiť ich do uvedeného zoznamu OSN. Takúto žiadosť je potrebné zaslať na adresu: United Nations — Office of the Ombudsperson Room TB-08041D New York, NY 10017 UNITED STATES OF AMERICA Tel. +1 2129632671 Fax +1 2129631300 / 3778 e-mail: ombudsperson@un.org Viac informácii možno nájsť na webovej stránke: http://www.un.org/sc/committees/1267/delisting.shtml
24.

Projekty vypracované v rámci európskej elektronickej justície, a konkrétne všetky projekty, ktoré sa majú zaradiť do portálu, musia mať potenciál na to, aby sa do nich zapojili všetky členské štáty Európskej únie, a všetky členské štáty by sa mali nabádať k účasti na všetkých projektoch, aby sa zabezpečila ich dlhodobá životnosť a nákladová efektívnosť. Všetky projekty by mali mať potenciál priniesť praktické výhody, a to predovšetkým občanom, podnikom a/alebo súdnictvu.
SK Úradný vestník Európskej únie C 373/20

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí Rady 2011/72/SZBP a v nariadení Rady (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku

2013/C 373/07

RADA EURÓPSKEJ ÚNIE

Osoby uvedené v prílohe k rozhodnutiu Rady 2011/72/SZBP (1) a v prílohe I k nariadeniu Rady (EÚ) č. 101/2011 (2) o reštriktívnych opatreniach voči určitým osobám, subjektom a orgánom vzhľadom na situáciu v Tunisku sa upozorňujú na tieto skutočnosti:

Zámerom Rady je zmeniť znenie odôvodneného stanoviska týkajúceho sa osôb uvedených v prílohe k rozhodnutiu Rady 2011/72/SZBP a v prílohe I k nariadeniu Rady (EÚ) č. 101/2011 s výnimkou osôb uvedených ako č. 1, 4, 5, 25 a 46, a to takto:

„Osoba, voči ktorej viedli tuniské orgány súdne vyšetrovanie pre podozrenie zo spáchania týchto trestných činov: spolupáchateľstvo pri sprenevere verejných finančných prostriedkov verejným činiteľom; spolupáchateľstvo pri zneužívaní právomoci verejného činiteľa s cieľom zadovážiť inému neoprávnený prospech a spôsobiť škodu verejnej správe a spolupáchateľstvo pri pôsobení na verejného činiteľa s cieľom priamo alebo nepriamo zadovážiť inému neoprávnený prospech.“

Zámerom Rady je zmeniť znenie odôvodneného stanoviska týkajúceho sa osoby uvedenej ako č. 1 v prílohe k rozhodnutiu Rady 2011/72/SZBP a v prílohe I k nariadeniu Rady (EÚ) č. 101/2011, a to takto:

„Osoba, voči ktorej viedli tuniské orgány súdne vyšetrovanie pre podozrenie zo spáchania týchto trestných činov: sprenevera verejných finančných prostriedkov verejným činiteľom; zneužívanie právomoci verejného činiteľa s cieľom zadovážiť inému neoprávnený prospech a spôsobiť škodu verejnej správe a pôsobenie na verejného činiteľa s cieľom priamo alebo nepriamo zadovážiť inému neoprávnený prospech.“

Dotknuté osoby môžu zaslať Rade pripomienky spolu so sprievodnou dokumentáciou do 7. januára 2014, a to na túto adresu:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË e-mail: sanctions@consilium.europa.eu

V súlade s článkom 5 rozhodnutia 2011/72/SZBP a článkom 12 ods. 4 nariadenia (EÚ) č. 101/2011 sa všetky prijaté pripomienky zohľadnia na účely pravidelného preskúmavania zo strany Rady.

(1) Ú. v. EÚ L 28, 2.2.2011, s. 62.

(2) Ú. v. EÚ L 31, 5.2.2011, s. 1.
SK Úradný vestník Európskej únie C 375/1

Vyhlásenie týkajúce sa nariadenia Európskeho parlamentu a Rady (EÚ) č. 1301/2013 zo 17. decembra 2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, ktorým sa zrušuje nariadenie (ES) č. 1080/2006 (1)

2013/C 375/01

Vyhlásenie Komisie k článku 11 ods. 2

Komisia súhlasí s cieľom Európskeho parlamentu zjednodušiť postupy štátnej pomoci, pokiaľ ide o prevádzkovú pomoc poskytovanú podnikom zriadeným v najvzdialenejších regiónoch, ktoré sú spojené s kompenzáciou dodatočných nákladov vzniknutých v týchto regiónoch v dôsledku ich osobitnej hospodárskej a sociálnej situácie.

Podľa návrhu budúceho všeobecného nariadenia o skupinových výnimkách, ktorý nedávno zverejnili útvary Komisie, by sa prevádzková pomoc určená na kompenzáciu určitých dodatočných nákladov vzniknutých príjemcom usadeným v týchto regiónoch považovala za zlučiteľnú s vnútorným trhom za podmienok stanovených v návrhu, a bola by tak vyňatá z oznamovacej povinnosti podľa článku 108 ods. 3 ZFEÚ. Komisia sa domnieva, že to bude dobrý základ na dosiahnutie zjednodušenia, o ktoré sa snaží, a v rámci prebiehajúceho procesu konzultácií v súvislosti s prijatím nariadenia v roku 2014 vezme v plnej miere do úvahy všetky pripomienky členských štátov.

(1) Ú. v. EÚ L 347, 20.12.2013, s. 289.
2.

Výbor OSN 25. novembra 2013 rozhodol pridať do uvedeného zoznamu osobu menom: Abd-Al-Hamid Al-Masli. Abd-Al-Hamid Al-Masli môže ombudsmanovi OSN kedykoľvek predložiť spolu s podpornou dokumentáciou žiadosť o prehodnotenie rozhodnutia zaradiť ho do uvedeného zoznamu OSN. Takúto žiadosť je potrebné zaslať na adresu: United Nations — Office of the Ombudsperson Room TB-08041D New York, NY 10017 UNITED STATES OF AMERICA Tel. +1 2129632671 Fax +1 2129631300 / 3778 e-mail: ombudsperson@un.org Viac informácii možno nájsť na webovej stránke: http://www.un.org/sc/committees/1267/delisting.shtml
a)

začlenenia alternatívneho rozvoja do širšieho programu členských štátov, podporovania tretích krajín, ktoré si to želajú, pri začleňovaní alternatívneho rozvoja do ich vnútroštátnych stratégií;
10.

Podľa nedávnej štúdie o hospodárskom raste a zamestnanosti v EÚ (7), ktorá sa uskutočnila v rámci celej EÚ, podiel pridanej hodnoty v EÚ súvisiacej so športom predstavuje 1,76 % (8). Podiel zamestnanosti, ktorá súvisí so športom, je v EÚ 2,12 %. Ak sa zohľadnia násobiace účinky, podiel športu stúpne až na 2,98 % celkovej hrubej pridanej hodnoty v EÚ. Podľa tejto štúdie je tak podiel športu na európskej pridanej hodnote porovnateľný so súčtom podielov poľnohospodárstva, lesníctva a rybárstva, pričom každé šesťdesiate euro, ktoré je v EÚ vyprodukované a zarobené, súvisí so športom.
11.

Mal by sa zabezpečiť holistický prístup a medzisektorová spolupráca na účely zlepšenia sociálneho začlenenia mladých ľudí v situácii NEET. Kľúčový význam má sociálne investovanie do zručností a spôsobilostí ľudí počas celého ich života s cieľom zlepšovať príležitosti začleniť sa do trhu práce a spoločnosti (7). Všetky politické nástroje, opatrenia a činnosti by sa mali koordinovať a vykonávať na miestnej, regionálnej, vnútroštátnej a európskej úrovni a do navrhovania a realizácie opatrení zameraných na sociálne začlenenie mladých ľudí by sa mala zapojiť široká škála zainteresovaných strán.
3.

podporovať internacionalizáciu doma a digitálne učenie sa s cieľom zabezpečiť, aby veľká väčšina európskych študentov, ktorí sa nezúčastňujú na akciách fyzickej mobility, mala tiež možnosť rozvoja medzinárodných zručností, a to aj prostredníctvom: i) zabezpečenia poskytnutia vysokokvalitných zariadení a služieb študentom v terciárnom vzdelávaní, ktoré zodpovedajú potrebám študentov; ii) efektívneho využívania medzinárodných skúseností a kompetencií personálu inštitúcií vysokoškolského vzdelávania a prostredníctvom podpory tohto personálu, aby prispieval k rozvoju medzinárodne zameraných učebných plánov vysokej kvality v prospech študujúcich bez ohľadu na to, či sa zúčastňujú na mobilite; iii) poskytnutia širších príležitostí študentom, výskumným pracovníkom a personálu, aby mohli rozvíjať svoje jazykové kompetencie, a to predovšetkým formou výučby jazyka hostiteľskej krajiny tých, ktorí navštevujú kurzy, ktoré nie sú v ich materinskom jazyku, s cieľom využiť v maximálnej miere prínosy európskej jazykovej rozmanitosti a dosiahnuť sociálnu integráciu študentov, výskumných pracovníkov a personálu v ich hostiteľskej krajine; iv) ponúknutia rozšírených príležitostí na medzinárodné učenie sa online formou spolupráce a preskúmaním využívania informačných a komunikačných technológií a otvorených zdrojov vzdelávania ako nových spôsobov výučby s cieľom rozšíriť prístup, internacionalizovať učebné plány a vytvoriť podmienky pre nové formy partnerstiev;
SK Úradný vestník Európskej únie C 26/3

Oznámenie určené osobám, na ktoré sa vzťahujú reštriktívne opatrenia stanovené v rozhodnutí Rady 2011/423/SZBP vykonávanom vykonávacím rozhodnutím Rady 2014/40/SZBP a v nariadení Rady (ES) č. 1184/2005 o reštriktívnych opatreniach voči Sudánu a Južnému Sudánu

2014/C 26/05

Osoby uvedené v prílohe k rozhodnutiu Rady 2011/423/SZBP vykonávanom vykonávacím rozhodnutím Rady 2014/40/SZBP (1) a v prílohe I k nariadeniu Rady (ES) č. 1184/2005 o reštriktívnych opatreniach voči Sudánu a Južnému Sudánu sa upozorňujú na túto skutočnosť:

Bezpečnostná rada Organizácie Spojených národov prijala rezolúciu 1591 (2005) o zmrazení finančných prostriedkov a hospodárskych zdrojov osôb, ktoré Organizácia Spojených národov označila za osoby, ktoré bránia mierovému procesu a ohrozujú stabilitu v Dárfúre a jeho oblasti, porušujú medzinárodné humanitárne právo alebo ľudské práva, alebo páchajú iné ukrutnosti, porušujú zbrojné embargo alebo nesú zodpovednosť za niektoré útočné vojenské lety.

Sankčný výbor, ktorý sa zriadil podľa bodu 3 rezolúcie BR OSN 1591 (2005), zmenil 11. marca a 4. septembra 2013 zoznam osôb, skupín, podnikov a subjektov, na ktoré sa tieto reštriktívne opatrenia vzťahujú, a doplnil ďalšie informácie týkajúce sa dôvodov zaradenia do zoznamu.

Dotknuté osoby môžu kedykoľvek podať výboru OSN zriadenému podľa bodu 3 rezolúcie BR OSN 1591 (2005) žiadosť o opätovné posúdenie rozhodnutí zaradiť ich do zoznamu OSN spolu s podpornou dokumentáciou. Takéto žiadosti sa majú zaslať na túto adresu:

United Nations — Focal point for delisting Security Council Subsidiary Organs Branch Room TB-08045D United Nations New York, NY 10017 UNITED STATES OF AMERICA Tel. +1 9173679448 Fax +1 2129631300 / 3778 e-mail: delisting@un.org

Pre viac informácií pozri: http://www.un.org/sc/committees/1591/

Rada Európskej únie v nadväznosti na rozhodnutie OSN stanovila, že osoby označené OSN by sa mali zaradiť do zoznamov osôb, skupín, podnikov a subjektov, na ktoré sa vzťahujú reštriktívne opatrenia ustanovené v rozhodnutí 2011/423/SZBP a nariadení (ES) č. 1184/2005. Dôvody zaradenia dotknutých osôb do zoznamov sa uvádzajú v príslušných záznamoch v prílohe k rozhodnutiu Rady a v prílohe I k nariadeniu Rady.

Dotknuté osoby sa upozorňujú na možnosť podať príslušným orgánom príslušného členského štátu alebo štátov, ako sa uvádzajú na webových stránkach v prílohe II k nariadeniu (ES) 1184/2005, žiadosť o získanie povolenia použiť zmrazené finančné prostriedky na základné potreby alebo osobitné platby (pozri článok 3 nariadenia).

Dotknuté osoby môžu predložiť Rade spolu s podpornou dokumentáciou žiadosť o opätovné posúdenie rozhodnutia zaradiť ich do uvedených zoznamov, pričom žiadosť zašlú na túto adresu:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Dotknuté osoby sa tiež upozorňujú na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 26, 29.1.2014, s. 38.
2.

uznávajúc úsilie, ktoré sa už vynaložilo na zvládnutie týchto kľúčových výziev, EÚ a členské štáty by mali zintenzívniť snahu o zlepšenie vzdelávania a odbornej prípravy a naďalej by mali investovať do efektívneho a kvalitného vzdelávania a odbornej prípravy;
4.

V článku 7a nariadenia (ES) č. 881/2002 (5) sa stanovuje postup preskúmania, v rámci ktorého osoba, subjekt, orgán alebo skupina uvedené v zozname predloží pripomienky k dôvodom zaradenia do zoznamu. Osoby a subjekty, ktoré boli nariadením (EÚ) č. 329/2014 zaradené do prílohy I, môžu Komisiu požiadať o uvedenie dôvodov ich zaradenia do zoznamu. Takúto žiadosť je potrebné zaslať na túto adresu:
11.

Pri plánovaní budúcej práce by sa malo usilovať o primeranú rovnováhu medzi inováciou a konsolidáciou. Z dôvodov nákladovej efektívnosti a zohľadnenia obmedzených dostupných zdrojov by sa pred začatím nových projektov malo pokračovať v existujúcich projektoch a tieto by sa mali rozšíriť na čo najväčší počet členských štátov. Zo značného vývoja, ktorý sa v posledných rokoch v tejto oblasti v členských štátoch dosiahol, však vyplýva, že by sa mali podporovať nové a inovačné projekty v oblasti spravodlivosti.
SK Úradný vestník Európskej únie C 182/22

Oznámenie vlády Dánskeho kráľovstva týkajúce sa výzvy na podávanie žiadostí o povolenie na prieskum a ťažbu uhľovodíkov v oblasti Severného mora

Siedme kolo udeľovania povolení v Dánskom kráľovstve

(Text s významom pre EHP)

2014/C 182/07

S odkazom na článok 3 ods. 2 písm. a) smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov, Vás týmto informujeme, že podľa oddielu 12 ods. 1 písm. a) Zákona o využívaní podzemných zdrojov Dánskeho kráľovstva (pozri konsolidovaný zákon č. 960 z 13. septembra 2011) možno do 20. októbra 2014 do 12.00 hod. podávať žiadosti o povolenia pre oblasť v Severnom mori v dánskom kontinentálnom šelfe západne od východnej zemepisnej dĺžky 6° 15′ (Central Graben a priľahlé oblasti). Ak medzi uverejnením tohto oznámenia v Úradnom vestníku Európskej únie a 20. októbrom 2014 neuplynie lehota 90 dní, žiadosti možno podávať do 12. hodiny 90. dňa po jeho uverejnení v Úradnom vestníku alebo ak 90. deň pripadne na víkend, štátny sviatok, Deň ústavy, Štedrý deň alebo Silvester, do 12. hodiny nasledujúceho pracovného dňa.

Možno podávať žiadosti o povolenia na prieskum a ťažbu uhľovodíkov v nelicencovaných častiach oblasti Central Graben v Severnom mori a v jej okolí, ktoré sú zobrazené na mape uvedenej na webovom sídle dánskej agentúry pre energetiku. Oblasť je na severe, západe a na juhu ohraničená hranicami kontinentálneho šelfu od Nórska, Veľkej Británie a Nemecka, a na východe 6° 15′ východnej zemepisnej dĺžky (ED50).

Možno podávať aj žiadosti o povolenia na prieskum a ťažbu uhľovodíkov v hlbších vrstvách pod hĺbkovými hranicami uvedenými v povoleniach.

Možno podávať aj žiadosti na oblasti, ktorých stav sa môže pred uzávierkou na podanie žiadostí zmeniť z licencovaných na nelicencované.

Ustanovenia a kritériá v zmysle článku 5 ods. 1 smernice 94/22/ES (pozri konsolidovaný zákon č. 960 o využívaní podzemných zdrojov Dánskeho kráľovstva z 13. septembra 2011) boli uverejnené 24. apríla 2014 v Úradnom vestníku č. 78 v časti „ostatné oznámenia a výzvy na podávanie návrhov“).

V súlade so smernicou 2001/42/ES o posudzovaní účinkov určitých plánov a programov na životné prostredie Ministerstvo pre klímu, energetiku a výstavbu uskutočnilo environmentálne posudzovanie plánu, na ktorom je založený postup verejného obstarávania. Podrobnosti o pláne a posudzovaní sú uverejnené na webovom sídle dánskej agentúry pre energetiku.

Žiadosti treba zasielať na ďalej uvedenú adresu, na ktorej možno získať aj ďalšie informácie na základe smernice 94/22/ES:

Klima-, Energi- og Bygningsministeriet Energistyrelsen Amaliegade 44 1256 København K DANMARK Tel. +45 33926700 E-mail: ens@ens.dk Internet: http://www.ens.dk, http://www.ens.dk/en/oil-gas/licences/licensing/rounds (informácie o siedmom kole udeľovania povolení a environmentálnom posudzovaní)

Povolenia by sa mali udeliť do šiestich mesiacov od ukončenia obdobia na podávanie žiadostí.
10.

Európa by mala investovať do podnikateľského vzdelávania a odbornej prípravy, do tvorby prostredia, v ktorom môžu podnikatelia prosperovať a rásť, ako aj do oslovovania osobitných skupín a zviditeľňovania podnikateľov ako kariérnych vzorov.
4.

Zlepšenie programov vzdelávania učiteľov a procesov náboru si predtým vyžaduje identifikáciu profesionálnych kompetencií, ktoré učitelia potrebujú v rôznych fázach svojej kariéry. Rámce profesionálnych kompetencií je možné využiť na zvýšenie noriem kvality, a to vymedzením znalostí, zručností a prístupov, ktoré by mali mať alebo nadobudnúť učitelia, vrátane učiteľov v oblasti odborného vzdelávania a prípravy a vzdelávania dospelých. Využívať takéto rámce by mali mať možnosť podobne aj pedagógovia, ktorí pripravujú učiteľov na vykonávanie ich úloh.
19.

šport by mohol zlepšiť zručnosti, vedomosti a kompetencie žien a mužov, čím by sa zlepšila ich mobilita a možnosť ich zamestnania. Intenzívnejšie uplatňovanie rodovej rovnosti pri zamestnávaní pracovnej sily by mohlo športu a jeho následnému vývoju prospieť tým, že sa k nemu priláka viac žien a mužov, čo povedie k novým a inovačným prístupom k trénerstvu, odbornej príprave, riadeniu a rozhodovaniu;
1.

naďalej presadzovali transparentnosť a komplementárnosť sektorových prístupov k zabezpečeniu kvality budujúc na európskych zásadách zabezpečenia kvality z hľadiska perspektívy celoživotného vzdelávania, aby sa zaistila kvalita výsledkov u študentov a zvýšila priepustnosť medzi sektormi vzdelávania a odbornej prípravy. Súčasťou ďalšieho rozvoja by mohlo byť: a) posilnené využívanie prístupov založených na výsledkoch učenia pri definovaní, poskytovaní a posudzovaní vedomostí, zručností, kompetencií a kvalifikácií, pričom by sa vychádzalo z európskeho kvalifikačného rámca pre celoživotné vzdelávanie a európskych nástrojov založených na kreditoch, ako sú napr. ECTS (4) a ECVET (5); b) podpora transparentných opatrení na zabezpečenie kvality, ktoré vychádzajú z existujúcich rámcov zabezpečenia kvality, a podpora spoľahlivých, platných a dôveryhodných metodík a nástrojov validácie neformálneho vzdelávania a informálneho učenia; c) posilnenie prepojení a spolupráce medzi zainteresovanými stranami vo svete vzdelávania a odbornej prípravy a vo svete práce, a to aj s cieľom rozvíjať primerané monitorovanie a predpovedanie zručností; d) tam, kde je to vhodné, zapojenie príslušných zainteresovaných strán vrátane personálu, študentov a zamestnancov prostredníctvom zabezpečenia kvality do strategického rozhodovania, tvorby kvalifikácií a vývoja, realizácie a monitorovania programu, a to s cieľom zabezpečiť trvalé zvyšovanie kvality inštitúcií vzdelávania a odbornej prípravy;
2.

Výbor OSN 2. júna 2014 rozhodol pridať do uvedeného zoznamu tieto osoby: Al Mouakaoune Biddam, Al Moulathamoun a Al Mourabitoun. Dotknuté osoby môžu ombudsmanovi OSN kedykoľvek predložiť spolu s podpornou dokumentáciou žiadosť o prehodnotenie rozhodnutia zaradiť ich do uvedeného zoznamu OSN. Takúto žiadosť je potrebné zaslať na adresu: United Nations — Office of the Ombudsperson Room TB-08041D New York, NY 10017 United States of America Tel. +1 2129632671 Fax +1 2129631300/3778 E-mail: ombudsperson@un.org Viac informácií možno nájsť na webovej stránke: http://www.un.org/sc/committees/1267/delisting.shtml
13.

Ponuky sa musia predložiť výhradne osobne v prvý pracovný deň nasledujúci po 90 dňoch od uverejnenia výzvy na predkladanie ponúk na udelenie koncesie v maďarských denníkoch, a to v čase od 10.00 do 12.00 v kancelárii služieb zákazníkom MBFH (adresa: Columbus utca 17 – 23, 1145 Budapešť) v maďarčine, ako je to uvedené v súťažných podkladoch.